**Vammaisneuvostopäivät 27.-28.11.2019**

**Osallistamisen hyviä käytäntöjä –ryhmä**

Vetäjänä vammaisasiamies Tiina Lappalainen, Helsingin kaupunki.

Alle koottu ryhmätöiden tuloksia, esimerkkejä ja hyviä käytäntöjä.

1. **Miten vammaisneuvosto osallistaa vammaiset henkilöt ja vammaisyhdistyksen toimintaansa?**

- Ongelmana koettiin muun muassa se, että vammaisneuvostoissa on vammaisyhdistyksen edustajia vain vähän. Joissain kunnissa heikko yhteys kaupunkien lautakuntiin.

- Tampereella järjestetään kaksi kertaa vuodessa seminaari vammaisjärjestöille, tempauksia ja tapahtumia.

- Neuvostojen hyvä rohkaista kunnan vammaisia henkilöitä ilmoittamaan epäkohdista.

- Vammaisneuvoston hyvä seurata palautteen perusteella tehtäviä toimintamuutoksia.

- Yhdistykset osallistavat laajemmin jäsenkuntaansa vammaisneuvoston toimintaan jäsentensä kautta. Yhdistykset valitsevat jäsenet neuvostoihin.

- Tiedotus neuvoston asioista tärkeää.

- Vuorovaikutusta eri verkostoissa myös tärkeää.

- Vuoropuhelua kentän kanssa on hyvä käydä.

- Vammaisneuvoston alle voisi perustaa työryhmiä, aktiiviset lautakunnan jäsenet mukana.

- Turussa yleiskokous kaksi kertaa vuodessa.

- Tavoittaminen vaatii kaikilta työtä sekä pohdintaa siitä, millaisia uusia tavoittamisen tapoja tarvittaisiin.

- Yhteys kokemusasiantuntijoiden ja vammaisraatien välillä olisi hyvä saada paremmaksi.

1. **Miten kunta/kaupunki osallistaa vammaisneuvoston asioiden valmisteluun, päätöksentekoon, toimeenpanoon ja seurantaan?**

- Vammaispalvelujen osalta päätöksentekoon osallistamista on, tosin kapeaa.

- Lausuntoja voi antaa ilman pyyntöjäkin.

- Toiveena olisi asioiden esittely virkamiesten toimesta.

- Esteettömyystyöryhmän perustaminen on hyvä käytäntö.

- Esteettömyyskatselmuksissa on mahdollisuus osallistaa vammaisneuvostoa.

- Jo suunnitelmavaiheessa pitäisi olla mukana vammaisneuvoston jäseniä tai vammaisia ihmisiä.

- Pohjoismaisten vammaisneuvostojen seminaarit olisi tarpeellisia, esim. Ruotsissa asenteet paremmat.

- Kunniamaininnat myös yksi hyvä käytäntö, esim. Esteetön –kunniakirja.

- Yllätyskäynnit julkisiin tiloihin, samalla esteettömyyskartoitus.

- Kokemus on, että rakennushankkeissa osataan osallistaa.

- Edelleen vammaisia ihmisiä koskevat asiat tunnistetaan melko vaihtelevasti.

- Kaikki asiat eivät voi tulla vanen käsiteltäväksi, asioita paljon, valintaa on pakko tehdä.

- Vinkkilista asioista, jotka menisivät vanen käsiteltäväksi voisi olla hyvä.

- Esimerkkinä Tampereen ratikkahakkeessa erinomainen osallistaminen.

- Esimerkkinä MAISA –asiakassovellus (Vantaa) lääkäri ym. palveluissa.

- Esimerkkinä vammaisten nuorten toiveita asumisen suhteen on kartoitettu kirjeillä.

- Palkattua sihteeri vammaisneuvostossa toimiva käytäntö (kaupungin/kunnan työntekijä).

- Lausuntoja esteettömyydestä, palveluista ja kuljetuksista annetaan yleisesti.

- Toiminnan arviointiin osallistaminen myös hyvä käytäntö.

- Varhainen tiedottaminen päätöksentekoprosessissa tärkeää.

- Vammaisneuvostoon osallistumisen ohjeet hyvänä käytäntönä.

- Asiakasraateihin olisi myös tärkeää saada vammaisedustus.

1. **Mitkä ovat aidon osallisuuden edellytykset?**

- Vammainen itse on paras asiantuntija.

- Vammaisneuvoston vaikuttavuus suuriin isoihin yhteisiin asioihin, yhteys päätöksentekijöihin.

- Mahdollisuus työllistymiseen.

- Tasavertainen mahdollisuus harrastuksiin ym. menoihin.

- Esteettömyys ja saavutettavuus.

- Jokaisessa äänestyspaikassa pitäisi olla matalampi äänestyspöytä ja muutenkin esteetön äänestysmahdollisuus.

- Kaveripassi –systeemi, jossa avustaja pääsee ilmaiseksi sisälle sekä EU:n vammaiskortti.

- Kaiku-kortti, kulttuuria kaikille, vammainen ja avustaja pääsevät molemmat ilmaiseksi, taloudellinen saavutettavuus.

- Kumppanuus, jotta aitoa osallisuutta voi tapahtua.

- Osallistumisen tapoja ja tahoja tulisi olla riittävästi, ei pelkkää kokouksissa istumissa.

- Yksinkertainen kieli tärkeä.

- Vuorovaikutustilanteen esteettömyys.

- Yhteinen ymmärrettävä kieli, sitä ei aina ole, halu kuulla, nähdä ja ymmärtää, vaatii aikaa ja kärsivällisyyttä.

- Jotta pääsee osalliseksi, täytyy osallistua omaan elämään, yksikään ei pääse kokoukseen ilman riittäviä palveluja ja tukitoimia.

- Vammaisella itsellään pitäisi olla tietoisuutta, esim. päätöksentekoprosessista, vammaisten henkilöiden perehdyttäminen.

Vammaisten henkilöiden pitää tulla kuulluksi, näkemykset on otettava huomioon.

- Ei ole mitään elämän osa-aluetta, mikä ei koskisi vammaisia henkiköitä.

- Yksittäisen virkamiehen herääminen nostaa osallistamista, innostus positiivisen palautteen kautta.

1. **Miten varmistetaan kaikkein heikoimmassa asemassa olevien/kaikkein eniten apua ja tukea taritsevien äänen ja erityistarpeiden huomiointi osallistamisessa?**

- Isoissa keskeisissä hankkeissa pitää tehdä esteettömyyssuunnitelma, mahdollisuus puhua ja uskallus kokeilla.

- Hiljaisten äänien kuuleminen.

- Kuullaanko lasten, nuorten, kehitysvammaisten omaa ääntä. Ei tarvitse olla vain vammaisneuvosto, jota kuullaan, esimerkiksi erilaiset tilaisuudet.

- Selkokielen merkitys.

- Tulisi osallistaa juuri heitä, joita asia koskee, ei vain vammaisneuvostoa, työntekijöitä, omaisia.

- Sote tuo mukanaan palveluneuvojia, pitäisi harkita koulutettujen vammaisten palkkaamista.

- Kaikki vammaiset tarvitsevat erityisen tuen huomioimista.

- Vammaisasiavaltuutettu tarvittaisiin.

- Vammaisten nuorten ääni kuuluttava myös.

- Nuorisovaltuustoon mukaan nuoria vammaisia, tiedonkulku huonoa vammaisille nuorille.

- Päivä- ja työtoimintaan tietoa.

- Konsertit, vammaisia ihmisiä vakiyleisöksi.

- Nuorisolakiin voi vedota.

- Koulutusta vammaisuudesta päättäjille ym.

- Vammaisneuvostoihin tarvittaisiin eri erityisryhmien edustajia, esimerkiksi vammaiset maahanmuuttajat.